English: Diolch, Heledd, for those comments and questions. I absolutely agree with everything that you said - your questions and the context in which you set those questions. We have all had to face, quite rightly, some very, very uncomfortable truths as we dealt with the aftermath of the murder of George Floyd and what came after that. And you're quite right that it is a tragedy that we had to wait for an incident like that before we galvanised in the way that we did in response to that. But I'm very pleased that we did that in Wales and that we did that quickly. We pulled together the board, the group that worked with Gaynor Legall to produce the audit and come up with the list that she did, leading to the recommendations that we'll be taking forward and that I outlined in my statement today. I can't give you a definitive time yet in terms of when this will be completed. We're hoping that we will get the stakeholder group together fairly quickly, but we don't want to rush this. We do want to do it properly. We are pulling together a stakeholder group that will draft the recommendations, and, as I say, I want that stakeholder group to be as inclusive as it possibly can be so that we've got people with historical knowledge but we've also got people with knowledge about equal opportunities and equalities, which we need to be looking at for the future as well in identifying and recommending how public bodies and organisations identify people that we commemorate in the future. We did have the purple plaque scheme, of course, in Wales, which was I think the only nation in the UK that had a particular and dedicated scheme looking at how we commemorate remarkable women in Wales. I'm very proud of the fact that one of those purple plaques is in my constituency, commemorating Ursula Masson, who set up the Wales women's archive. It was one of the things that I remember when I was first elected. The constituency that I represent is a fascinating constituency with an incredible history, but very, very few women, if any, are commemorated in it. One of the first things that I did when I was elected was to draw up a pamphlet about the remarkable women of Merthyr Tydfil and Rhymney, because so many of those women were integral and essential to the prosperity of that constituency. They were the power and the support behind the Merthyr rising, for instance. So, we have to look at all strands of equality. We have to look at those women, those black, Asian and minority ethnic people in our communities, and LGBTQ communities, that have made enormous contributions to our society, and part of the guidance will be for looking at that in terms of the types of people that we would commemorate. But I would expect and I would hope that those commemorations and the recommendations that come forward would be driven from the bottom up, so it would be local communities themselves that identify people that they want to commemorate. In terms of the public consultation, I would very much expect the stakeholder group to be setting out its recommendations about how that consultation should take place. But I would want that consultation to be as thorough as it can be, to be as full as it can be, to be as easily accessibly as it can be, so we have to look at all the options that are available to us to enable that to happen. I have to say, I was very encouraged by the fact that when the Legall audit was initially announced, the responses that we had to it were overwhelmingly positive in terms of what we were trying to do. Yes, you're right, Heledd, there was some reaction against it, as there always will be when we do anything like this, as there was when we declared Wales a nation of sanctuary and so on. But I take from that the positives. The positive responses that we had back from that far outweighed the negatives. In terms of financial support, in response to the committee's report, we have spent quite a bit, obviously, on getting to the point that we're at now. We have funded that, we funded the audit, we funded the revised edition and so on, and we will, obviously, be funding the stakeholders engagement, and we will be funding the public consultation. What we have not been able to commit to - and I'm not saying that we will not revisit this at any given point in time - is we haven't been able to commit to what the impact of possible removal of monuments or removal of paintings, rededications, reinterpretations and so on would, because it's difficult to know yet how much that would be and what the extent of that would be. So, we agreed in principle with the committee, and I stand by that. We're not saying that we wouldn't help to support and to fund that, but we couldn't put a figure on it now, and we can't commit to that without knowing what the extent of that might be. In terms of what we do within our communities, Heledd, I think part of our race equality action plan is about looking at that and about how we move towards an anti-racist Wales. My colleague Jane Hutt is doing amazing work with her team on that, and we will hear further reports from her on the work that we will be doing and continue to do in our communities to develop that race equality action plan.
Welsh: Diolch, Heledd, am y sylwadau a'r cwestiynau yna. Rwy'n cytuno yn llwyr â phopeth y gwnaethoch ei ddweud - eich cwestiynau a'r cyd-destun y gwnaethoch chi osod y cwestiynau hynny ynddo. Rydym ni i gyd wedi gorfod wynebu, yn gwbl briodol, wirioneddau anghyfforddus iawn, iawn wrth i ni fynd i'r afael â chanlyniadau llofruddiaeth George Floyd a'r hyn a ddaeth ar ôl hynny. Ac rydych chi'n llygad eich lle ei bod yn drasiedi y bu'n rhaid i ni aros am ddigwyddiad fel hwnnw cyn i ni weithredu yn y ffordd a wnaethom mewn ymateb i hynny. Ond rwy'n falch iawn ein bod ni wedi gwneud hynny yng Nghymru a'n bod ni wedi gwneud hynny yn gyflym. Fe wnaethom dynnu ynghyd y bwrdd, y grŵp a weithiodd gyda Gaynor Legall i lunio'r archwiliad a llunio'r rhestr a wnaeth, gan arwain at yr argymhellion y byddwn yn eu datblygu ac y gwnes i eu hamlinellu yn fy natganiad heddiw. Ni allaf roi amser pendant i chi eto o ran pryd y bydd hyn yn cael ei gwblhau. Rydym yn gobeithio y byddwn yn cael y grŵp rhanddeiliaid at ei gilydd yn weddol gyflym, ond nid ydym ni eisiau rhuthro hyn. Rydym ni eisiau ei wneud yn iawn. Rydym yn dwyn ynghyd grŵp rhanddeiliaid a fydd yn drafftio'r argymhellion, ac, fel y dywedais i, rwy'n awyddus i'r grŵp rhanddeiliaid hwnnw fod mor gynhwysol ag y gall fod fel bod gennym ni bobl sydd â gwybodaeth hanesyddol ond bod gennym ni bobl hefyd sydd â gwybodaeth am gyfle cyfartal a chydraddoldeb, y mae angen i ni edrych arnyn nhw ar gyfer y dyfodol yn ogystal â nodi ac argymell sut y mae cyrff a sefydliadau cyhoeddus yn nodi'r bobl y byddwn yn eu coffáu yn y dyfodol. Roedd gennym ni'r cynllun plac porffor, wrth gwrs, yng Nghymru, sef yr unig genedl yn y DU, rwy'n credu, a oedd â chynllun penodol a phwrpasol yn edrych ar sut yr ydym yn coffáu menywod hynod yng Nghymru. Rwy'n falch iawn o'r ffaith bod un o'r placiau porffor hynny yn fy etholaeth i, yn coffáu Ursula Masson, a sefydlodd archif menywod Cymru. Roedd yn un o'r pethau rwy'n ei gofio pan gefais fy ethol am y tro cyntaf. Mae'r etholaeth yr wyf i'n ei chynrychioli yn etholaeth ryfeddol sydd â hanes anhygoel, ond ychydig iawn o fenywod, os o gwbl, sy'n cael eu coffáu ynddi. Un o'r pethau cyntaf y gwnes i pan gefais fy ethol oedd llunio pamffled am fenywod hynod Merthyr Tudful a Rhymni, oherwydd bod cynifer o'r menywod hynny yn rhan annatod ac yn hanfodol o ffyniant yr etholaeth honno. Nhw oedd y grym a'r gefnogaeth y tu ôl i wrthryfel Merthyr, er enghraifft. Felly, mae'n rhaid i ni edrych ar bob maes cydraddoldeb. Mae'n rhaid i ni edrych ar y menywod hynny, y bobl dduon, Asiaidd a lleiafrifoedd ethnig hynny yn ein cymunedau, a chymunedau LGBTQ, sydd wedi gwneud cyfraniadau enfawr i'n cymdeithas, a rhan o'r canllawiau fydd edrych ar hynny o ran y mathau o bobl y byddem yn eu coffáu. Ond byddwn i'n disgwyl a byddwn i'n gobeithio y byddai'r coffadwriaethau hynny a'r argymhellion a gaiff eu cyflwyno yn cael eu hysgogi o'r gwaelod i fyny, felly cymunedau lleol eu hunain fyddai'n nodi pobl y maen nhw'n dymuno'u coffáu. O ran yr ymgynghoriad cyhoeddus, byddwn i'n disgwyl yn fawr iawn i'r grŵp rhanddeiliaid fod yn nodi ei argymhellion ynghylch sut y dylid cynnal yr ymgynghoriad hwnnw. Ond hoffwn i'r ymgynghoriad hwnnw fod mor drylwyr ag y gall fod, i fod mor llawn ag y gall fod, i fod mor hawdd ymateb iddo ag y gall fod, felly mae'n rhaid i ni edrych ar yr holl opsiynau sydd ar gael i ni i alluogi hynny i ddigwydd. Mae'n rhaid i mi ddweud, y cefais fy nghalonogi yn fawr gan y ffaith, pan gafodd yr archwiliad Legall ei gyhoeddi yn wreiddiol, fod yr ymatebion a gawsom iddo yn gadarnhaol iawn ar y cyfan o ran yr hyn yr oeddem yn ceisio'i wneud. Ie, rwyt ti'n iawn, Heledd, roedd rhywfaint o ymateb yn ei erbyn, fel y bydd bob amser pan fyddwn yn gwneud unrhyw beth fel hyn, fel y cafwyd pan wnaethom ni ddatgan Cymru yn genedl noddfa ac yn y blaen. Ond rwy'n cymryd o hynny'r pethau cadarnhaol. Roedd yr ymatebion cadarnhaol a gawsom o hynny yn llawer mwy na'r rhai negyddol. O ran cymorth ariannol, mewn ymateb i adroddiad y pwyllgor, rydym ni wedi gwario cryn dipyn, yn amlwg, ar gyrraedd y pwynt yr ydym ni arno ar hyn o bryd. Rydym ni wedi ariannu hynny, fe wnaethom ariannu'r archwiliad, fe wnaethom ni ariannu'r fersiwn ddiwygiedig ac yn y blaen, a byddwn, yn amlwg, yn ariannu'r ymgysylltu â rhanddeiliaid, a byddwn yn ariannu'r ymgynghoriad cyhoeddus. Yr hyn nad ydym ni wedi gallu ymrwymo iddo - ac nid wyf i'n dweud na fyddwn yn ailystyried hyn yn y dyfodol o gwbl - nid ydym ni wedi gallu ymrwymo i'r effaith y gallai cael gwared ar henebion neu gael gwared ar baentiadau, ailgysegru, ail-ddehongli ac yn y blaen ei chael, oherwydd ei bod yn anodd gwybod eto faint fyddai hynny a beth fyddai maint hynny. Felly, fe wnaethom ni gytuno mewn egwyddor â'r pwyllgor, ac rwy'n cadw at hynny. Nid ydym yn dweud na fyddem yn helpu i gefnogi ac ariannu hynny, ond ni allem roi ffigur arno ar hyn o bryd, ac ni allwn ymrwymo i hynny heb wybod beth fyddai maint hynny. O ran yr hyn yr ydym yn ei wneud o fewn ein cymunedau, Heledd, rwy'n credu bod rhan o'n cynllun gweithredu cydraddoldeb hiliol yn ymwneud ag edrych ar hynny a sut yr ydym yn symud tuag at Gymru wrth-hiliol. Mae fy nghyd-Aelod Jane Hutt yn gwneud gwaith anhygoel gyda'i thîm ar hynny, a byddwn yn clywed adroddiadau pellach ganddi am y gwaith y byddwn yn ei wneud ac yn parhau i'w wneud yn ein cymunedau i ddatblygu'r cynllun gweithredu cydraddoldeb hiliol hwnnw.